סמנתה בונד

סמנתה בונד (באנגלית: Samantha Bond; נולדה ב-27 בנובמבר 1961) היא שחקנית קולנוע טלוויזיה ותיאטרון אנגלייה. תפקידה הידוע ביותר הוא מיס מאניפני בסדרת סרטי ג'יימס בונד בכיכובו של פירס ברוסנן.

 חיים אישיים 
סמנתה בונד היא בתם של השחקן פיליפ בונד ופט סנדיס. גם אחותה אביגיל ואחיה מתיו הם שחקנים. היא למדה בבית הספר "גודולפין ולטימר", ולמדה משחק בבית הספר למשחק אולד ויק שבבריסטול. בונד נשואה לשחקן אלכסנדר הנסון ולזוג שני ילדים מולי וטום.

 קריירה 
בונד חברה ברויאל שייקספיר קומפני והופיעה על הבמה לצידם של שחקנים כגון קלייר בלום, מגי סמית' ודייוויד סושה. היא שחקה בדרמה זוכת הפרסים "Amy's View" לצידה של ג'ודי דנץ'. בטלוויזיה השתתפה בונד בסדרות רבות בין השאר גילמה את דמותה של מריה ברטרם בסדרת הטלוויזיה "מנספילד פארק" לפי ספרה של ג'יין אוסטן. ב-1985 השתתפה ב"מודעת רצח" דרמה של ה-BBC לפי ספר של אגאתה כריסטי. ב-1996 הופיעה בעיבוד נוסף של רומן מאת ג'יין אוסטן "אמה" בכיכובה של קייט בקינסייל. ב-2004 כיכבה לצידו של פיטר דייוויסון בסדרת הטלוויזיה "אי של שפיות".

ב-2006 חזרה לתיאטרון והשתתפה במחזה של מייקל פריין "Donkey's Years". ב-2007 גילמה את גברת וורמווד במספר פרקים של הסדרה "הרפתקאות שרה-ג'יין", ספין אוף של סדרת המדע בדיוני "דוקטור הו". היא הופיעה בהופעות אורח בסדרות נוספות כגון "רציחות במידסומר", "מלון בבילון" ועוד.

סמנתה בונד גילמה את דמותה של מיס מאניפני בארבעה סרטי ג'יימס בונד, קודמותיה לתפקיד היו קרולין בליס ולואיס מקסוול. בראיון ב-BBC הצהירה שהיא תמשיך לגלם תפקיד זה עד פרישתו של פירס ברוסנן מתפקיד ג'יימס בונד. סרטי ג'יימס בונד בהם השתתפה היו גולדן איי (1995), מחר לנצח (1997), העולם אינו מספיק (1999) ולמות ביום אחר (2002). היא לא השתתפה בסרט קזינו רויאל ובסרט ההמשך קוונטום של נחמה כי דמותה לא כלולה בסרטים אלה.

בונד השתתפה בסדרת הדרמה של ITV "אחוזת דאונטון" בתפקיד ליידי רוזמונד פיינסוויק אחותו של לורד גרנתהם.

פילמוגרפיה
 שנה שם שם באנגלית תפקיד הערות 1983 מנספילד פארק Mansfield Park מריה ברטרם 1989 אריק הוויקינג Erik the Viking הלגה 1990 פוארו Agatha Christie's Poirot סטלה רובינסון בפרק "The Adventure of the Cheap Flat" 1995 גולדן איי GoldenEye מיס מאניפני 1996 אמה Emma מיס טיילור / גברת וסטון מיני-סדרה 1997 מחר לנצח Tomorrow Never Dies מיס מאניפני 1999 העולם אינו מספיק The World Is Not Enough מיס מאניפני 2001–2011 רציחות במידסומר Midsomer Murders תפקידים שונים 3 פרקים 2002 למות ביום אחר Die Another Day מיס מאניפני 2004 Blinded ד"ר קרוליין לאמור 2005–2006 דונובן Donovan קייט דונובן 2007 פאני היל Fanny Hill גברת קול מיני-סדרה 2007–2008 הרפתקאות שרה ג'יין The Sarah Jane Adventures גברת וורמווד 3 פרקים 2007–2014 לא ממש סיטקום Outnumbered אנג'לה סדרת טלוויזיה 2008 מלון בבילון Hotel Babylon קרוליין סדרת טלוויזיה (פרק אחד) אי של שפיות Distant Shores ליזה שור סדרת טלוויזיהA Bunch of Amateursדורותי ניטלסרט קולנוע 2009 מיס מארפל Agatha Christie's Marple ג'וליה סימונס בפרק "A Murder Is Announced" הדרך לקנדלפורד Lark Rise to Candleford סלסטיה ברייס קולסטון סדרת טלוויזיה (פרק אחד) בקצב הלב Heartbeat סילביה סווינטון בפרק "Deadlier Than the Male" 2010 The Queen המלכה בפרק "Us and Them" תחבולות חדשות New Tricks אן גורטון בפרק "Left Field" 2010–2015 אחוזת דאונטון Downton Abbey ליידי רוזמונד פיינסוויק סדרת טלוויזיה 2015–2016 Home Fires פרנסס ברדן סדרת טלוויזיה 2017 A Royal Winter ביאטריס סרט טלוויזיה 2019 עדות אילמת Silent Witness האנה קוויקי 2021 School's Out Forever ג'ורג'ינה 2022 אחוזת דאונטון 2 Downton Abbey: A New Era ליידי רוזמונד פיינסוויק 2023 The Inheritance סוזן מיני-סדרה; ערוץ 5 סוד האחיות (אנ') Dreamland אורלה 2 פרקים

קישורים חיצוניים

קטגוריה:שחקניות קולנוע וטלוויזיה אנגליות
קטגוריה:חברי הלהקה השייקספירית המלכותית
קטגוריה:בוגרות בית הספר למשחק בריסטול אולד ויק
קטגוריה:בריטיות שנולדו ב-1961
קטגוריה:בריטים שנולדו ב-1961